Karl-Heinz Köpcke

De Karl-Heinz Köpcke, gebuer den 29. September 1922 zu Hamburg a gestuerwen de 27. September 1991 och do, war Chefspriecher bei der Tagesschau vun der ARD.

De Köpcke ass eng Legend vun der däitscher Tëleegeschicht. Seng laangjäreg Presenz um Bildschierm - hie war Tagesschau-Spriecher vum 2. Mäerz 1959 bis den 10. September 1987 an zanter dem Januar 1964 Chefspriecher - a säin ëmmer korrekt a seriöst Optrieden hunn him de Spëtznumm Mr. Tagesschau abruecht.

Déi Fäll, wou de Köpcke sech verschwat huet, ware sou seelen, datt et all Kéier zu engem Bild-Zeitung-Titel gefouert huet. (Aufpitschmittel).

Hien ass ee Joer nom Doud vu senger Fra u Kriibs gestuerwen.

Kategorie:ARD-Tagesschauspriecher a Reporteren
Kategorie:Gebuer 1922
Kategorie:Gestuerwen 1991